



Projektas

LIETUVOS RESPUBLIKOS

GYVENTOJŲ PAJAMŲ MOKESČIO ĮSTATYMO 6, 16, 17, 23, 27, 29, 33, 36   STRAIPSNIŲ PAKEITIMO IR PAPILDYMO BEI 20 STRAIPSNIO PRIPAŽINIMO NETEKUSIU GALIOS 

ĮSTATYMAS

2011 m.		Nr.
Vilnius
(Žin., 2002, Nr. 73-3085, Nr. 123-5539;  2003, Nr. 15-601  Nr. 42-1925, Nr. 102-4586,  Nr. 123-5585; Nr. 75-3474, Nr. 116-5254, Nr. 73-3340; 2004, Nr. 25-749, Nr. 60-2118, Nr. 73-2535, Nr. 158-5757, Nr. 167-6108, Nr. 47-1550 ; 2005, Nr. 76-2743, Nr. 76-2744, Nr. 81-2943, Nr. 88-3293, Nr. 153-5634, Nr. 121-4332; 2006, Nr. 41-1462, Nr. 50-1801, Nr. 48-1702,   Nr. 82-3249, Nr. 82-3249, Nr. 111-4197, Nr. 127-4821, Nr. 141-5396; 2008, Nr. 15-510, Nr. 47-1750, Nr. 149-6028, Nr. 149-6029, Nr. 63-2381, Nr. 149-6033; 2009, Nr. 25-978,  Nr. 93-3977,  Nr. 153-6882; 2010, Nr. 34-1614, Nr. 41-1931, Nr. 125-6386, Nr. 145-7410, Nr. 145-7412;)


1 straipsnis. 6 straipsnio pakeitimas ir papildymas
1. Pakeisti 6 straipsnio 1 dalį ir išdėstyti taip:
„1. Pajamoms gaunamoms iš veiklos numatytos šio įstatymo 2 straipsnio 7 ir 34 dalyse taikomi tarifai:
1) mėnesinių pajamų daliai, iki 1 250 litų arba metinių pajamų daliai, iki 15 000 litų – 5 procentų tarifas;
2) mėnesinių pajamų daliai, nuo 1 251 lito iki 8 000 litų arba metinių pajamų daliai , nuo 15 001 litų iki 96 000 litų – 20 procentų tarifas;
3) mėnesinių pajamų daliai, nuo 8 001 lito arba metinių pajamų daliai, nuo 96 001 litų – 35 procentų tarifas.
4) Nuolatiniams Lietuvos gyventojams (tėvams arba įtėviams), auginantiems vaiką (įvaikį) iki 18 metų yra taikomas 0 procentų pajamų mokesčio tarifas metinėms pajamoms iki 9 600 litų. Nuolatiniams Lietuvos gyventojams (tėvams arba įtėviams), auginantiems du vaikus iki 18 metų, taikomas 0 procentų pajamų mokesčio tarifas metinėms pajamoms iki 15 000 litų. Jei auginami daugiau nei du vaikai (įvaikiai), už kiekvieną paskesnį vaiką (įvaikį) 15 000 litų metinių pajamų suma, apmokestinama 0 procentų pajamų mokesčio tarifu, didinama 200 litų. 
5) Asmenų, kuriems nustatytas 0–25 procentų arba 30-55 procentų darbingumo lygis, arba senatvės pensijos amžių sukakusių asmenų, kuriems teisės aktų nustatyta tvarka yra nustatytas didelių specialiųjų poreikių lygis, arba asmenų, kuriems teisės aktų nustatyta tvarka yra nustatytas sunkus neįgalumo lygis, arba asmenų, kuriems teisės aktų nustatyta tvarka yra nustatytas vidutinių ar nedidelių specialiųjų poreikių lygis, ar asmenų, kuriems teisės aktų nustatyta tvarka yra nustatytas vidutinis ar lengvas neįgalumo lygis, metinėms pajamoms iki 9 600 litų taikomas 0 procentų pajamų mokesčio tarifas. Metinėms pajamoms nuo 9 601 litų taikomas gyventojų pajamų mokesčio tarifai numatyti šios dalies 1, 2 arba 3 punkte.“

2. Pakeisti 6 straipsnio 2 dalį ir išdėstyti taip:
„2. Pajamoms iš paskirstytojo pelno taikomi pajamų mokesčio tarifai:
1) pajamoms iki 15 000 litų – 5 procentų tarifas;
2) pajamoms nuo 15 001 lito iki 96 000 litų – 15 procentų tarifas;
3) pajamoms nuo 96 001 litų – 25 procentų tarifas.“

3. Pakeisti įstatymo 3 dalį ir šią dalį išdėstyti taip:
„3. Gautoms palūkanoms taikomi pajamų mokesčio tarifai:
1) pajamoms iki 15 000 litų – 0 procentų tarifas;
2) pajamoms nuo15 001 litų iki 100 000 litų – 5 procentų tarifas;
3) pajamoms nuo 100 001 litų – 10 procentų tarifas;“

4. Pakeisti straipsnyje vartojamus žodžius „nurodytą“, „tarifą“, „galiosiantį“ į daugiskaitos formą ir šią dalį išdėstyti taip:
„4. Už per mokestinį laikotarpį gautas pajamas, nuo kurių mokestis sumokamas įsigyjant verslo liudijimą, mokamas savivaldybių tarybų nustatytas fiksuoto dydžio pajamų mokestis, kuris negali būti mažesnis už pajamų mokestį, apskaičiuojamą nuo vienos minimaliosios mėnesinės algos, pritaikius šio straipsnio 1 dalyje nurodytus pajamų mokesčio tarifus, galiosiančius to mokestinio laikotarpio, kuriam įsigyjamas verslo liudijimas, sausio 1 dieną. Savivaldybių tarybos turi teisę nustatyti mažesnį fiksuoto dydžio pajamų mokestį už pajamas, gautas iš veiklos, kuria verčiamasi turint verslo liudijimą:
1) neįgaliesiems asmenims, asmenims, sukakusiems senatvės pensijos amžių, tėvams (įtėviams), auginantiems tris ir daugiau vaikų (įvaikių) iki 18 metų, taip pat vyresnius, jeigu jie mokosi dieninėse bendrojo lavinimo mokyklose, profesinių ar aukštųjų mokyklų dieniniuose skyriuose, tėvams (įtėviams), auginantiems neįgalų vaiką (įvaikį) iki 18 metų, taip pat vyresnį neįgalų vaiką (įvaikį), kuriam nustatytas specialusis nuolatinės slaugos poreikis, motinai (įmotei) arba tėvui (įtėviui), kuris (kuri) vaiką (įvaikį) iki 18 metų, taip pat vyresnį, jeigu šis mokosi dieninėje bendrojo lavinimo mokykloje, profesinės ar aukštosios mokyklos dieniniame skyriuje, augina vienas (viena), bendrojo lavinimo, profesinių, aukštųjų mokyklų dieninių skyrių moksleiviams ir studentams, taip pat bedarbiams, kurie nustatyta tvarka įregistruoti teritorinėse darbo biržose;
2) asmenims, įsigyjantiems verslo liudijimą verstis verslo liudijime nurodytos rūšies veikla visoje Lietuvos Respublikoje, išskyrus Alytaus, Kauno, Klaipėdos, Palangos, Panevėžio, Šiaulių, Vilniaus miestų savivaldybių ir Marijampolės bei Neringos savivaldybių teritorijas, arba konkrečios savivaldybės teritorijoje, išskyrus Alytaus, Kauno, Klaipėdos, Palangos, Panevėžio, Šiaulių, Vilniaus miestų savivaldybių ir Marijampolės bei Neringos savivaldybių teritorijas;
3) asmenims, įsigyjantiems verslo liudijimą verstis tradicinių amatų veikla;
4) asmenims, kurie laikotarpiu, kuriam įsigyjamas verslo liudijimas, gauna su darbo santykiais ar jų esmę atitinkančiais santykiais susijusių pajamų.“

5. Išbraukti 6 straipsnio 5 dalies antrame ir trečiame sakinyje skaičių „3“ ir vietoj jo įrašyti skaičių „1“ ir šią dalį išdėstyti taip:
„5. Gyventojas gali pasirinkti mokėti fiksuoto dydžio pajamų mokestį nuo individualios veiklos pajamų, jeigu jis neprivalo registruotis ir nėra įregistruotas pridėtinės vertės mokesčio mokėtoju. Šių sąlygų neatitinkančio verslo liudijimą įsigijusio gyventojo individualios veiklos pajamos apmokestinamos taikant šio straipsnio 1 dalyje nustatytą pajamų mokesčio tarifą, kuris pradedamas taikyti gyventojo individualios veiklos pajamoms, uždirbtoms mėnesį, einantį po mėnesio, kurį gyventojas neteko teisės pasirinkti mokėti fiksuoto dydžio pajamų mokestį. Už mokestinį laikotarpį (ar jo dalį) sumokėto fiksuoto dydžio pajamų mokesčio dalis, proporcingai tenkanti tai mokestinio laikotarpio daliai, kai gyventojo individualios veiklos pajamos apmokestinamos taikant šio straipsnio 1 dalyje nustatytą pajamų mokesčio tarifą, įskaitoma į gyventojo nuo tų pajamų mokėtino pajamų mokesčio sumą.“

6. Pakeisti straipsnyje vartojamus žodžius „nustatytą“, „tarifą“, „kuris“, „pradedamas“ į daugiskaitos formą ir šią dalį išdėstyti taip:
„6. Gyventojas gali pasirinkti mokėti fiksuoto dydžio pajamų mokestį nuo nekilnojamojo pagal prigimtį daikto nuomos pajamų, jeigu pajamos iš šios nuomos per mokestinį laikotarpį neviršija Lietuvos Respublikos pridėtinės vertės mokesčio įstatymo 71 straipsnio 2 dalyje nustatyto atlygio už suteiktas paslaugas dydžio. Šių sąlygų neatitinkančio verslo liudijimą įsigijusio gyventojo nekilnojamojo pagal prigimtį daikto nuomos pajamos apmokestinamos taikant šio straipsnio 1 dalyje nustatytus pajamų mokesčio tarifus, kurie pradedami taikyti gyventojo nekilnojamojo pagal prigimtį daikto nuomos pajamoms, gautoms mėnesį, einantį po mėnesio, kurį gyventojas neteko teisės pasirinkti mokėti fiksuoto dydžio pajamų mokestį. Už mokestinį laikotarpį (ar jo dalį) sumokėto fiksuoto dydžio pajamų mokesčio dalis, proporcingai tenkanti tai mokestinio laikotarpio daliai, kai gyventojo nekilnojamojo pagal prigimtį daikto nuomos pajamos apmokestinamos taikant šio straipsnio 1 dalyje nustatytus pajamų mokesčio tarifus, įskaitoma į gyventojo nuo tų pajamų mokėtino pajamų mokesčio sumą.“

2 straipsnis. 16 straipsnio 1 dalies pakeitimas
1. Pakeisti 16 straipsnio 1 dalies 5 punktą ir šį punktą išdėstyti taip:
„5) pajamų dydis apskaičiuojant mokestinio laikotarpio vieno mėnesio pajamas, arba pajamų dydis, apskaičiuojant mokestinio laikotarpio metines pajamas, kurioms remiantis šio įstatymo 6 straipsnio 1 dalies 4, 5 ir (ar) 6 punktu taikomas 0 procentų tarifas;“

3 straipsnis. 17 straipsnio pakeitimas
1. 17 straipsnio 1 dalies 19, 20 ir 22 punktus pripažinti netekusiais galios.
2. Išbraukti 17 straipsnio 2 dalyje skaičius 19 ir 20 ir šią dalį išdėstyti taip:
„2. Šio straipsnio 1 dalies 7, 8, 9, 10, 11, 12, 13, 14, 15, 16, 17, 18, 23, 24, 27, 28, 29, 30, 32, 33, 34, 36, 39, 40, 42, 46 ir 53 punktuose nustatytos lengvatos, taip pat 26 punkte nustatyta lengvata dovanojimo būdu iš kitų negu sutuoktinis, vaikai (įvaikiai), tėvai (įtėviai), broliai, seserys, vaikaičiai ir seneliai gautoms pajamoms netaikomos, jeigu gyventojo atitinkamos pajamos gautos iš užsienio vienetų, įregistruotų ar kitaip organizuotų tikslinėse teritorijose, ar gyventojų, kurių nuolatinė gyvenamoji vieta yra tikslinėje teritorijoje.“

4 straipsnis. 20 straipsnio pripažinimas netekusiu galios
Pripažinti 20 straipsnį netekusiu galios.

5 straipsnis. 23 straipsnio 2 dalies pakeitimas
Išbraukti 23 straipsnio 2 dalyje sąvoką „NPD“ ir vietoj jos įrašyti žodžius „Lengvatinio pajamų mokesčio tarifo“, išbraukti skaičių „20“ ir vietoj jo įrašyti skaičių „6“, išbraukti skaičių „20“ ir įrašyti skaičių „16“ ir šią dalį išdėstyti taip:
„2. Kai gyventojas pateikia laisvos formos prašymą mokestį išskaičiuojančiam asmeniui dėl lengvatinio pajamų mokesčio tarifo taikymo ir pagal šio Įstatymo 6 straipsnio nuostatas tokiam gyventojui mokestiniu laikotarpiu gali būti taikomas lengvatinis pajamų mokesčio tarifas, tai jam priklausantį lengvatinį pajamų mokesčio tarifą mokestį išskaičiuojantis asmuo atima skaičiuodamas apmokestinamąsias su darbo santykiais arba jų esmę atitinkančiais santykiais susijusias pajamas šio Įstatymo 16 straipsnio nustatyta tvarka.“

6 straipsnis. 27 straipsnio 2 dalies 1 ir 2 punktų pakeitimas
1. Pakeisti 27 straipsnio 2 dalies 1 punktą išbraukiant skaičių „20“ ir vietoj jo įrašant skaičių „6“, išbraukiant sąvoką „MPNPD“ ir vietoj jos įrašant žodžius „lengvatinį pajamų mokesčio tarifą“ ir šį punktą išdėstyti taip:
„1) nepageidauja pasinaudoti teise iš pajamų atimti jam pagal šio Įstatymo 6 straipsnio nuostatas priklausantį lengvatinį pajamų mokesčio tarifą ir (arba) šio Įstatymo 21 straipsnio 1 dalyje nurodytas išlaidas ir“

2. Pakeisti 27 straipsnio 2 dalies 2 punktą išbraukiant sąvoką „NPD“, ir vietoj jos įrašant žodžius „pajamų mokesčio tarifas“, išbraukiant skaičių „20“ ir vietoj jo įrašant skaičių „16“ ir šį punktą išdėstyti taip:
„2) per atitinkamą mokestinį laikotarpį gavo tik A klasei priskiriamų su darbo santykiais arba jų esmę atitinkančiais santykiais susijusių pajamų ir kuriam pritaikytas pajamų mokesčio tarifas neturi būti perskaičiuotas šio Įstatymo 16 straipsnio nustatyta tvarka. Toks gyventojas turi teisę neteikti metinės pajamų mokesčio deklaracijos ir tais atvejais, kai gauna šio punkto pirmajame sakinyje nenurodytų pajamų, jeigu šios pajamos įtrauktos į centrinio mokesčio administratoriaus nustatytą neapmokestinamųjų pajamų, kurių gavus deklaracija gali būti neteikiama, sąrašą.“

7 straipsnis. 29 straipsnio pakeitimas
Išbraukti 29 straipsnio 3 dalį

8 straipsnis. 33 straipsnio 1 dalies pakeitimas ir papildymas
33 straipsnio 1 dalyje išbraukti sąvoką „NPD“ ir vietoj jos įrašyti žodžius „lengvatinis pajamų mokesčio tarifas“ ir šią dalį išdėstyti taip:
„1. Gyventojams išmokas, pagal mokesčio mokėjimo tvarką priskiriamas gyventojo A klasės pajamoms, išmokėję nuolatinis Lietuvos gyventojas, nenuolatinis Lietuvos gyventojas per nuolatinę bazę, Lietuvos vienetas arba užsienio vienetas per nuolatinę buveinę gyventojo prašymu išduoda pažymas, kuriose turi būti nurodytos apskaičiuotos ir išmokėtos išmokos, taikytas lengvatinis pajamų mokesčio tarifas bei išskaičiuota ir sumokėta pajamų mokesčio suma. Jei gyventojui išmokas išmoka užsienio vienetas per nuolatinę buveinę, tai šias pažymas nuolatiniam gyventojui išduoda užsienio vieneto įgaliotas asmuo. Jei gyventojui išmokas išmoka nenuolatinis Lietuvos gyventojas per nuolatinę bazę, tai šias pažymas nuolatiniam gyventojui gali išduoti tas nenuolatinis Lietuvos gyventojas ar jo įgaliotas asmuo. Pažymos parengiamos ir išduodamos nemokamai per 10 darbo dienų nuo prašymo gavimo dienos.“

9 straipsnis. 36 straipsnio 1 dalies pakeitimas
Pakeisti 36 straipsnio 1 dalį po žodžio „Įstatymo“ išbraukiant žodžius ir skaičius „20 straipsnio 4 dalyje“ bei po žodžio „reikalavimų“ išbraukiant žodžius „dėl prašymo taikyti NPD pateikimo“ ir šią dalį išdėstyti taip:

„1. Jei gyventojas nesilaiko šio Įstatymo nustatytų reikalavimų ir dėl to buvo sumokėtas per mažas pajamų mokestis, tai Lietuvos Respublikos įstatymų ir kitų teisės aktų nustatyta tvarka už šį pažeidimą atsako pats gyventojas.“

10 straipsnis. Įstatymo įsigaliojimas
1. Šis įstatymas įsigalioja nuo 2012 m. sausio 1 d.
2. Iki šio įstatymo įsigaliojimo pasiūlyti Lietuvos Respublikos Vyriausybei parengti šiam Įstatymui įgyvendinti reikalingus teisės aktus.

Skelbiu šį Lietuvos Respublikos Seimo priimtą įstatymą. 

